
СЕКТОР ЗА ПРАВНЕ И ФИНАНСИЈСКЕ ПОСЛОВЕ
Одсјек за финансијско-материјалне послове

1/01 Шеф Одсјека за финансијско-материјалне послове
Опис послова и радних задатака: Непосредно руководи радом Одсјека и одговоран је за благовремено, законито и правилно извршавање послова из дјелокруга Одсјека; Организује обављање послова у Одсјеку и додјељује их у рад непосредним извршитељима; Даје упуте за обављање послова из мјеродавности Одсјека, непосредно извршава најсложеније послове, израђује мјесечне и периодичне финансијске планове и прати њихово извршење; Прати кориштење буџетских средстава, израђује одлуке о привременом финансирању и друга акта из ове области; Израђује извјештаје периодичних обрачуна и завршног рачуна, све врсте анализа и информација из области рачуноводствених и финансијско-материјалних послова; Одговара за законито и благовремено вођење књиговодствених евиденција; Осигурава и одговоран је за примјену Закона о трезору институција БиХ и Упута о начину коришћења и праћења буџета институција у буџетској години; Доставља помоћнику министра приједлог потреба за упошљавање државних службеника и упосленика у Одсјеку; Обавља и друге послове из области књиговодственог и финансијско-материјалног пословања, по налогу помоћника министра за правне, кадровске, опште и финансијске послове.
Посебни услови: Економски факултет (VII/1 степен); најмање четири (4) године радног искуства у струци; стручни испит; лиценца цертифицираног рачуновође.
Статус: државни службеник – шеф унутрашње организационе јединице..
Припадајућа основна нето плата: 2245,30  КМ 
Број извршилаца: један (1)
Мјесто рада: Сарајево.

Одсјек за персоналне и опште послове

1/02 Стручни сарадник за правне, персоналне и опште послове 
Опис послова и радних задатака: Обавља кадровске и персоналне послове у циљу благовремене пријаве-одјаве упослених; води матичну књигу евиденције државних дјелатника и упосленика и осталу документацију; Ажурира настале промјене, а за државне службенике и упосленике води досије, осигурава упосленим у Министарству несметан приступ свом досијеу; усклађује потребне активности и сарадњу са Агенцијом за државну службу, сачињава приједлог потреба за упошљавање државних службеника и упосленика; Обавља и друге послове по налогу шефа Одсјека.
Посебни услови: Правни факултет (VII/1 степен); најмање једна (1) година радног искуства у струци; стручни испит. 
Статус: државни службеник – стручни сарадник.
Припадајућа основна нето плата: 1588,98  КМ 
Број извршилаца: један (1)
Мјесто рада: Сарајево.

СЕКТОР ЗА КОМУНИКАЦИЈЕ И ИНФОРМАТИЗАЦИЈУ
Одсјек за информатизацију

1/03 Виши стручни сарадник за информатизацију
Опис послова и радних задатака: Прати развој и примјену савремених информатичких и комуникацијских технологија, прати развој глобалних комуникација, електронско пословање и интернет као главне генераторе развоја информатизације, даје планове, програме и рјешења у свом одјељењу, активно учествује у доношењу планова и прати њихову реализацију, учествује у изради закона о електронском потпису, прати препоруке ИТУ везане за стандарде за обликовање, утврђивање и одржавање аутентичности електронског потписа, ради на изради и увођењу нових законских оквира за друштва заснована на информационој технологији.
Посебни услови: Електротехнички факултет или факултет информационих технологија или други факултет информатичког смјера (VII/1 степен); најмање двије (2) године радног искуства у струци; стручни испит.
Статус: државни службеник-виши стручни сарадник.
Припадајућа основна нето плата: 1761,69  КМ 
Број извршилаца: један (1)
Мјесто рада: Сарајево.

СЕКТОР ЗА ТРАНСПОРТ
Одсјек за ваздушни, водни и цјевоводни транспорт

1/04 Стручни сарадник за цјевоводни транспорт
Опис послова и радних задатака: Прати стање у међународном и међуентитетском цјевоводном транспорту и предлаже мјере за побољшање и унапређење стања, прати примјену међународних конвенција и уговора, учествује у активностима у вези међународних билатералних и мултилатералних споразума и уговора, сарађује са мјеродавним министарствима других држава, припрема приједлоге за билатералне разговоре и учествује у њима, осигурава потребне податке и информације, израђује стручно техничке подлоге за израду закона и других прописа, сарађује са ентитетским министарствима, јавним корпорацијама и другим институцијама, обавља и друге послове по налогу шефа одсјека.
Посебни услови: Машински факултет (VII/1 степен); најмање једна (1) година радног искуства у струци; стручни испит.
Статус: државни службеник – стручни сарадник.
Припадајућа основна нето плата: 1588,98  КМ 
Број извршилаца: један (1)
Мјесто рада: Сарајево.

Одсјек за друмски и жељезнички транспорт

1/05 Виши стручни сарадник за друмски превоз роба и путника
Опис послова и радних задатака: Прати стање и појаве у међународном и међуентитетском друмском превозу путника и роба, учествује у активностима у вези међународних билатералних и мултилатералних споразума и уговора, припрема рјешења и одобрења за обављање међународног и међуентитетског превоза путника и роба, координира послове са надлежним министарствима других држава, припрема приједлоге за контингенте билатералних дозвола за међународни пријевоз путника и роба, припрема приједлоге за билатералне разговоре и учествује у њима, осигурава потребне податке и информације, израђује стручно техничке подлоге за израду закона и других прописа, сарађује са ентитетским министарствима и другим институцијама, обавља и друге послове по налогу шефа одсјека.
Посебни услови: Саобраћајни факултет (VII/1 степен); најмање двије (2) године радног искуства у струци; стручни испит.
Статус: државни службеник – виши стручни сарадник.
Припадајућа основна нето плата: 1761,69  КМ 
Број извршилаца: један (1)
Мјесто рада: Сарајево.

Напомене за кандидате:
· Јавни конкурс се спроводи у складу са Одлуком о начину полагања јавног и стручног испита („Службени гласник БиХ“, бр. 96/07, 43/10, 103/12, 56/19 и 52/26) - (у даљем тексту Одлука) и Правилником о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр.63/16, 21/17, 28/21 и 38/23). Више информација о конкурсним процедурама доступно је на „www.ads.gov.ba“, у дијелу „Запошљавање/Врсте конкурсних процедура“.
· Поред посебних услова наведених у Јавном огласу, кандидати морају испуњавати и опште услове прописане чланом 22. Закона о државној служби у институцијама Босне и Херцеговине.
· Под радним искуством подразумијева се радно искуство након стечене високе стручне спреме, односно високог образовања.
· За спровођење конкурсне процедуре по овом Јавном огласу формираће се једна (1) Комисија за избор. 
· Кандидати, поред пријаве путем поштанске службе имају могућност да поднесу електронску пријаву за оглашена радна мјеста државних службеника путем информационог система за електронско управљање процесом запошљавања државних службеника www.konkursi.ads.gov.ba, у складу са Упутством о начину и поступку подношења електронске пријаве кандидата у поступку запошљавања државних службеника у институцијама Босне и Херцеговине („Службени гласник БиХ“, број 16/22).


Припрема документације:
Скреће се пажња кандидатима да су потребну документацију на оглас дужни доставити у складу са Правилником о карактеру и садржају јавног конкурса, начину спровођења интервјуа и обрасцима за спровођење интервјуа, а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.
С тим у вези, кандидати се упућују на појашњење - текст на службеној интернет страници www.ads.gov.ba, у дијелу „Запошљавање/Напомена за кандидате/Стоп грешкама у пријавама!“, те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; увјерење о положеном стручном управном односно јавном испиту; доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

Потребни документи: 
И Овјерене копије: 
· универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године); Кандидати су обавезни доставити диплому првог циклуса (или основног додипломског студија), без обзира на услове огласа, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању. 
· додатка дипломе за кандидате који су високо образовање стекли по Болоњском систему студирања; изнимно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
· увјерења о држављанству (не старије од 6 мјесеци од дана издавања од стране надлежног органа);
· увјерења о положеном стручном управном испиту односно јавном испиту; 
· [bookmark: _Hlk124243940]потврде или увјерења као доказа о траженој врсти радног искуства;
· доказ о посједовању лиценце цертификованог рачуновође (само за позицију 1/01).

За пријаву путем поште, кандидати достављају овјерене копије наведених потребних докумената. 
За електронску пријаву, кандидат у систем прилаже ПДФ скениране документе максималне величине по документу 2 МБ.

II Попуњен образац/електронска пријава:
a) За кандидате који се пријављују путем поште, својеручно потписан образац Агенције за државну службу БиХ: исти можете преузети на интернет страници Агенције: www.ads.gov.ba унутар сваког конкурса појединачно, у рубрици „документи“. Напомињемо да потписан и попуњен образац не може служити као доказ било ког услова из текста Јавног огласа, исти само олакшава рад органу који врши избор и именовање, те представља само информације о кандидату, које је потребно доказати траженом документацијом.
b) За кандидате који се пријављују путем информационог система, попуњена електронска пријава.
Напомена за кандидате који подносе електронску пријаву:
· попуњавањем електронске пријаве кандидат се упознаје о намјери кориштења његових личних података у сврху евидентирања и обраде његових пријава у базу података система, те да пријавом даје сагласност за такву обраду и мјерама чувања и заштите података из чл. 13. и 14. наведеног упутства.
· у случају да кандидат који попуњава електронску пријаву да лажне податке о испуњавању општих и посебних услова који се траже текстом огласа за радно мјесто на које се пријављује, примјењиваће се мјере из члана 19. поменутог упутства.
· кандидат се електронским путем кроз систем (е-маил) информише о времену, датуму и мјесту одржавања сваког од појединачних испита у конкурсној процедури, као и о резултатима истих, док ће се путем интернет странице ads.gov.ba информисати о времену одржавања испита.

Додатни документи који се достављају накнадно:
· Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.
· Изабрани (постављени/именовани) кандидат дужан је институцији Босне и Херцеговине доставити, у складу са чланом 22. став 1. тачка д) Закона о државној служби у институцијама Босне и Херцеговине, увјерење о радној способности (љекарско увјерење), као доказ да је здравствено способан за вршење одређених послова предвиђених овим положајем.
· Кандидат пријављен електронским путем, који се поставља, односно, квалификује за именовање за радно мјесто државног службеника, доставља Агенцији оригинале скениране документације након интервјуа, а прије постављења, односно, достављања мишљења надлежној институцији.

Кандидати који немају положен стручни (управни) испит, прије приступања писменом дијелу стручног испита ће полагати јавни испит у складу са Одлуком. Јавни испит на коме је кандидат задовољио важи само за конкретан јавни конкурс, о чему се не издаје увјерење, а на кандидата који буде постављен на радно мјесто примјењује се члан 56. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13, 93/17, 59/22 и 88/23) и члан 12. Одлуке.

Кандидати који су од момента подношења пријаве на јавни оглас до дана одржавања јавног испита положили стручни управни испит или јавни испит, испит општег знања, односно испит који одговара побројаним испитима, тј. који нису у обавези полагати јавни испит у складу са одредбама члана 13. Одлуке, дужни су обавијестити Агенцију о истом најкасније до заказаног термина одржавања јавног испита, а доказ о наведеном требају непосредно доставити Агенцији (не слати путем поште), искључиво до почетка термина писменог дијела стручног испита. У случају да се кандидат не одазове позиву на јавни испит, а не приложи тражени доказ до писменог дијела стручног испита сматраће се да је одустао од своје пријаве на наведени јавни оглас.

Подношење електронске пријаве је могуће до истека крајњег рока за пријаву. Кандидату је омогућено да кроз систем може повући своју пријаву и поново је поднијети са ажурираним подацима и додатим документима све до истека крајњег рока за пријаве.
Уколико кандидат у систем не приложи скениране документе огласом тражене документације, којим доказује испуњавање општих и посебних услова радног мјеста на које се пријављује, пријава се неће узети у разматрање.
[bookmark: _Hlk125112346]Путем поштанске службе, препорученом пошиљком, сва тражена документа треба доставити најкасније до 02.11.2026. године, на адресу:

Агенција за државну службу Босне и Херцеговине
„Јавни оглас за попуњавање радних мјеста државних службеника у Министарству комуникација и транспорта Босне и Херцеговине“

Испуњавање услова утврђених овим огласом рачуна се даном предаје пријаве.
Непотпуне, неблаговремене и неуредне пријаве, пријаве кандидата који не испуњавају услове овог огласа, као и копије тражене документације које нису овјерене, неће се узимати у разматрање.



